Da Sauwoid valaaft umma 40 km paralloi zum Doanatoi, sei Breitn betrogt 10-20 km, sei Flächn rund 460 km². Des Landschoftsprofui foit noch Noadn hi steil zua Doana ob (Duachbruchstoi Roninga Leitn), in olle andan Richtunga laafan de Hügl a bissl sanfta ins Umland, des ouwaöstaraechische Oipnvoaland, aus. Trotzdem lasst se imma a klare Obgrenzung vo dem Massiv in da Natua ausmachan. Des Mittlgebirg findt sei westliche Foatsetzung im Neibuaga Woid, wo westle vum Inn aaf boarischm Gebiet liegt.